Цэлы век аддзяляе нас ад таго лістападаўскага дня ў 1914 г., калі адбылася ўрачыстая цырымонія адкрыцця Мінскага настаўніцкага інстытута. Першая сусветная вайна, рэвалюцыі, Вялікая Айчынная вайна, гады пасляваеннага разбурэння і аднаўлення народнай гаспадаркі, перабудова і фарміраванне беларускай дзяржаўнасці – на фоне такіх эпахальных падзей і вех беларускай гісторыі адбывалася станаўленне вядучай установы вышэйшай педагагічнай адукацыі краіны.